《送郁文博少参致政还上海》
明代·朱诚泳

天恩乞得下明光，回首乡关旧路长。风月有情归箧笥，烟霞无梦到岩廊。

数杯浊酒黄花径，十里青山绿野堂。遥想鲈鱼秋正美，一竿终日钓沧浪。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。